OSNOVNA ŠKOLA KRALJA TOMISLAVA

NAŠICE

KLASA: 003-06/16-01/010

URBROJ: 2149/13-11-16-02

Našice, 28. rujna 2015.

**ZAPISNIK**

tridesetsedme sjednice Školskog odbora održane u srijedu, 28. rujna 2016. godine s početkom u 19,00 sati u zbornici Osnovne škole kralja Tomislava, Našice, Ulica Matice hrvatske 1.

**Nazočni**: Jasmina Vidaković, Darija Vlajnić, Ivan Matulić, Ivica Knežević, Vlatka Zahirović, ravnateljica i Blanka Sertić, tajnik škole kao zapisničar.

**Opravdano nenazočni**: Vesna Kovačević-Tomić, Branko Malenica i Valerija Šimić.

Nazočno je 4 člana od ukupno 7 članova Školskog odbora.

Predsjednica Školskog odbora pozdravlja nazočne članove Školskog odbora, otvara tridesetsedmu sjednicu Školskog odbora i konstatira potrebnu većinu za pravovaljano odlučivanje.

Predlaže se sljedeći

**DNEVNI RED**

1. Donošenje Odluke o usvajanju Zapisnika 35. i 36. sjednice Školskog odbora
2. Donošenje Školskog kurikuluma za školsku 2016./2017. godinu
3. Donošenje Godišnjeg plana i programa rada škole za školsku 2016./2017. godinu
4. Pitanja i prijedlozi i

**DOPUNA DNEVNOG REDA:**

1. Prestanak i zasnivanje radnog odnosa- suglasnost Školskog odbora
2. Tatjana Ličina, sporazumni prestanak radnog odnosa- suglasnost
3. Vesna Hanđal, zasnivanje radnog odnosa do punog radnog vremena -suglasnost
4. Evica Sekula, zasnivanje radnog odnosa do punog radnog vremena-suglasnost

Nazočni članovi Školskog odbora predloženi dnevni red i dopunu dnevnog reda sjednice jednoglasno usvajaju. Dopuna dnevnog reda bit će točka 4. dnevnog reda sjednice, a točka 5. će biti pitanja i prijedlozi.

**Točka 1.**

Predsjednica izvješćuje o realizaciji zaključaka tridesetpete sjednice Školskog odbora održane 31.svibnja 2016. godine.

Primjedbi na tekst zapisnika i zaključaka donesenih na sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik tridesetpete sjednice Školskog odbora održane 31. svibnja 2016. godine.**

Predsjednica izvješćuje o realizaciji zaključaka tridesetšeste sjednice Školskog odbora održane elektronski 14. rujna 2016. godine.

Primjedbi na tekst zapisnika i zaključaka donesenih na sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik tridesetšeste sjednice Školskog odbora održane 14. rujna 2016. godine.**

**Točka 2.**

Predsjednica Školskog odbora daje riječ ravnateljici škole koja putem projekcije upoznaje članove Školskog odbora s tekstom Prijedloga Školskog kurikuluma za školsku 2016./2017. godinu.

Sukladno članku 28. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10.-Ispr. 90/11., 16/12., 86/12., 94/13. i 152/14.) i članku 10. Statuta Osnovne škole kralja Tomislava, Našice, ravnateljica je prije održavanja ove sjednice, upoznala Učiteljsko vijeće i Vijeće roditelja sa tekstom Prijedloga školskog kurikuluma za školsku 2016./2017. godinu.

Dana 28. rujna 2016. godine, Vijeće roditelja je održalo sjednicu na kojoj je dalo pozitivno mišljenje o Prijedlogu školskog kurikuluma za školsku 2016./2017. godinu.

Učiteljsko vijeće je također na svojoj sjednici u ponedjeljak, 26. rujna 2016. godine upoznato s tekstom navedenog Prijedloga.

Pitanja i primjedbi na tekst Prijedloga Školskog kurikuluma za tekuću školsku godinu nema pa Školski odbor jednoglasno donosi sljedeću

**ODLUKU**

1. **Donosi se Školski kurikulum Osnovne škole kralja Tomislava za školsku 2016./2017. godinu.**
2. **Školski kurikulum bit će objavljen na mrežnim stranicama škole te dostupan svakom roditelju i učeniku u pisanom obliku.**

**Točka 3.**

Ravnateljica prezentira Prijedlog Godišnjeg plana i programa rada za školsku 2016./2017. godinu.

Učiteljsko vijeće i Vijeće roditelja su na zasebnim sjednicama održanim dana 26. rujna i 28. rujna 2016. godine izrazili svoje mišljenje i prihvatili u cijelosti Prijedlog teksta Godišnjeg plana i programa rada za školsku 2016./2017. godinu.

Pitanja i primjedbi na tekst Prijedloga teksta Godišnjeg plana i programa rada za školsku 2016./2017. godinu nema te Školski odbor jednoglasno donosi sljedeću

**ODLUKU**

**Donosi se Godišnji plan i program rada Osnovne škole kralja Tomislava za školsku 2016./2017. godinu.**

**Točka 4.**

1. Tatjana Ličina, spremačica na neodređeno, puno radno vrijeme u matičnoj školi podnijela je zahtjev za sporazumni prestanak radnog odnosa s danom 2. kolovoza 2016. godine. Kako je koristila neplaćeni dopust u trajanju od godine dana trebala se vratiti na rad s danom 3. kolovoza 2016. godine, ravnateljica je zahtjev prihvatila i njezin je radni odnos prestao s danom 2. kolovoza 2016. godine.

Školski odbor jednoglasno donosi sljedeću

**ODLUKU**

**Školski odbor daje suglasnost za prestanak radnog odnosa sporazumom s Tatjanom Ličinom, spremačicom na neodređeno, puno radno vrijeme u matičnoj školi s danom 3. kolovoza 2016. godine**

1. Sporazumnim prestankom radnog odnosa s Tatjanom Ličinom radno mjesto spremačice na puno radno vrijeme je postalo nepopunjeno.

Ravnateljica je uputila zahtjev Ministarstvu znanosti, obrazovanja i sporta za suglasnost za popunu radnog mjesta spremačice koji je odobren 7. rujna 2016. godine, KLASA: 602-02/16-07/01771, URBROJ: 533-25-16-0002 te možemo zaposliti spremačicu na neodređeno, puno radno vrijeme.

Kako Vesna Hanđal, spremačica u Područnoj školi Velimirovac ima sklopljen ugovor o radu na neodređeno, nepuno radno vrijeme ponuđeno joj je sklapanje ugovora o radu do punog radnog vremena, sukladno članku 107. stavku 10. Zakona o odgoju i obrazovanju u osnovnoj i srednjoj školi. Imenovana je ponudu prihvatila i bit će raspoređena na radno mjesto spremačice s danom 1. listopada 2016. godine na nepuno radno vrijeme u matičnoj školi.

Primjedbi nema i Školski odbor jednoglasno donosi sljedeću

**ODLUKU**

**Školski odbor daje suglasnost za zasnivanje radnog odnosa s Vesnom Hanđal do punog radnog vremena od 1. listopada 2016. godine.**

**Imenovana će raditi u Područnoj školi Velimirovac 20 sati tjedno i 20 sati tjedno u matičnoj školi.**

1. Sukladno navedenoj suglasnosti Ministarstva znanosti, obrazovanja i sporta za zapošljavanje spremačice na neodređeno, puno radno vrijeme preostala satnica, pola radnog vremena je ponuđena Evici Sekula, spremačici na neodređeno, nepuno radno vrijeme u Područnoj školi Markovac Našički.

Imenovana je ponudu prihvatila i bit će raspoređena na rad na nepuno radno vrijeme u matičnoj školi od 1. listopada 2016. godine.

Primjedbi nema i Školski odbor jednoglasno donosi sljedeću

**ODLUKU**

**Školski odbor daje suglasnost za zasnivanje radnog odnosa s Evicom Sekulom, spremačicom do punog radnog vremena od 1. listopada 2016. godine.**

**Imenovana će raditi u Područnoj školi Markovac Našički 20 sati tjedno i 20 sati tjedno u matičnoj školi.**

Točka 5. Pitanja i prijedlozi

Ravnateljica upoznaje Školski odbor o započetim radnjama oko preuređenja odnosno dogradnje još jedne učionice u Područnoj školi Markovac Našički.

Dogradnjom, područna škola bi dobila prostor za održavanje nastave tjelesne i zdravstvene kulture.

Pitanja i prijedloga nije bilo.

Sjednica je zaključena u 20,00 sati.

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Blanka Sertić, dipl. iur. Jasmina Vidaković